**8/2021. (III.25.) önkormányzati rendelet indokolása**

**a 2019. évi költségvetés végrehajtásáról szóló 10/2020. (VII.14.) rendelet módosításáról**

**Általános indokolás:**

Balatongyörök Község Önkormányzat Képviselő-testületének 2019. évi költségvetésének végrehajtásáról szóló 10/2020 (VII.14.) rendelete nem tartalmazta az önkormányzat vagyonáról szóló 20/2014. (XII.19.) önkormányzati rendeletben előírt vagyonleltárt, mely jogsértés miatt a Zala Megyei Kormányhivatal törvényességi felhívással élt a Vonyarcvashegyi Közös Önkormányzati Hivatal jegyzője felé. Az önkormányzat vagyonrendeletének 17. § (1) bekezdése kimondja, hogy az Önkormányzat vagyonát – a zárszámadáshoz kapcsolódóan – éves vagyonleltárban kell kimutatni. E jogszabályi kötelezettségnek eleget téve a zárszámadási rendeletet módosító rendelettel 9. mellékletként csatolásra került az elkészített vagyonleltár.

**Részletes indokolás:**

**1. §-hoz:**

Az Rendelet a 9. melléklettel egészül ki, mely az Önkormányzat 2019. évi vagyonleltára.

**2. §-hoz:**

A rendelet hatályba lépését határozza meg.

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet megalkotója:** Balatongyörök Község Önkormányzatának Képviselő-testülete

**A rendelet-tervezet címe:** a 2019. évi költségvetési végrehajtásáról szóló 10/2020. (VII.14.) rendelet módosításáról

**Társadalmi-, gazdasági-, költségvetési hatása:**

Társadalmi hatás: az önkormányzat vagyonáról a lakosság és a társadalom minden tagja számára naprakész, pontos tájékoztatás

Gazdasági hatás: nem kimutatható.

Költségvetési hatás: nem kimutatható

**Környezeti, egészségi következményei:**

 A rendeletnek környezeti, egészségi következménye nincs.

**Adminisztratív terheket befolyásoló hatása:**

A rendelet módosítás adminisztratív terheket nem eredményez.

**Egyéb hatása:**

 A rendeletnek egyéb hatása nincs.

**A rendelet megalkotásának szükségessége:**

Balatongyörök Község Önkormányzat Képviselő-testületének az önkormányzat vagyonáról szóló 20/2014. (XII.19.) önkormányzati rendelet rendelkezéseinek megfelelő az önkormányzat vagyonleltárát is tartalmazó zárszámadási rendelet készítése., melyet a Zala Megyei Kormányhivatal törvényességi észrevétele során jelzett.

**A rendelet megalkotása elmaradása esetén várható következmények:**

A rendelet módosítása a helyi jogszabályoknak való maradéktalan megfelelés, továbbá a Zala Megyei Kormányhivatal törvényességi észrevételében foglalt jogsértés megszüntetése.

**A rendelet alkalmazásához szükséges feltételek:**

A rendelet a meglévő szervezeti-, személyi-, tárgyi- és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.